નરહરિ અમીન વર્ષ 2012માં વિધાનસભાની ચૂંટણી અગાઉ ભાજપમાં જોડાયા હતા. 

આજે સાત વર્ષ પછી ભાજપે તેમને રાજ્યસભાના ઉમેદવાર બનાવ્યા છે. 

ગુજરાતમાં વર્ષ 2017ની વિધાનસભાની ચૂંટણી પછી કૉંગ્રેસના સાત ધારાસભ્યોએ ભાજપમાં પ્રવેશ કર્યો છે. 

આ પક્ષપલટુ નેતાઓમાંથી કેટલાકને મંત્રીપદ મળ્યાં તો કેટલાકને વિધાનસભાની ટિકિટ મળી છે. 

વર્ષ 2019ની લોકસભાની ચૂંટણી પહેલાં કૉંગ્રેસના દિગ્ગજ નેતા કુંવરજી બાવળિયા, જવાહર ચાવડાએ રાજીનામાં ધરી દીધાં હતાં. 

આ ઉપરાંત ઊંઝાનાં ધારાસભ્ય આશા પટેલ, ધ્રાંગધ્રાના પરસોત્તમ સાબરિયા, જામનગરના વલ્લભ ધારવિયાએ પણ રાજીનામાં આપ્યાં હતાં. 

વર્ષ 2019ની લોકસભાની ચૂંટણી પછી ઓબીસી નેતા અલ્પેશ ઠાકોર અને તેમના સાથી ધવલસિંહ ઝાલા રાજીનામાં આપીને ભાજપમાં જોડાયા હતા. 

કુંવરજી બાવળિયાને મળ્યું મંત્રી પદ

જીત બાદ વિજયોત્સવ દરમિયાન ડાબેથી ડૉ.ભરત બોધરા, કુંવરજી બાવળિયા અને જીતુ વાઘાણી

2017ની વિધાનસભાની ચૂંટણી પછી કૉંગ્રેસના વરિષ્ઠ નેતા કુંવરજી બાવળિયા ભાજપમાં જોડાયા હતા. 

કુંવરજી બાવળિયા કૉંગ્રેસમાંથી પાંચ વખત વિધાનસભાની ચૂંટણી લડ્યા હતા અને જીત્યા હતા. તો વર્ષ 2009માં તેઓ લોકસભાની ચૂંટણી પણ જીત્યા હતા.

ભાજપમાં જોડાયા એટલે કુંવરજી બાવળિયાને પાણી-પુરવઠો અને પશુપાલનખાતાના મંત્રી બનાવાયા. 

આ ઉપરાંત તેમને ગ્રામ અને ગૃહનિર્માણ ખાતું પણ સોમવામાં આવ્યું. 

જવાહર ચાવડા પણ મંત્રી બન્યા 

જવાહર ચાવડા

માણાવદરના ધારાસભ્ય જવાહર ચાવડા કૉંગ્રેસમાં પ્રભુત્વ ધરાવતા હતા. તેઓ ચાર વખત ધારાસભ્ય તરીકે ચૂંટાયા હતા. 

આહીર જ્ઞાતિમાં મોટું નામ ગણાતા જવાહર ચાવડા ધારાસભ્ય તરીકે રાજીનામું આપી ભાજપમાં જોડાયા હતા. 

જવાહર ભાજપમાં જોડાયા, ફરીથી ચૂંટણી લડ્યા અને જીત્યા  એટલે પક્ષે તેમને પ્રવાસન અને મત્સ્યઉદ્યોગખાતના મંત્રી બનાવ્યા. 

અલ્પેશ ઠાકોર અને ધવલસિંહને ટિકિટ

તાજેતરમાં ગુજરાતમાં જે યુવા નેતૃત્વે ચર્ચા જગાવી હતી એમાં એક નામ ઓબીસી નેતા અલ્પેશ ઠાકોરનું પણ હતું. અલ્પેશ વર્ષ 2017ની વિધાનસભાની ચૂંટણી વખતે કૉંગ્રેસમાં જોડાયા હતા. 

કૉંગ્રેસે તેમને રાધનપુરની બેઠક પર ટિકિટ આપી અને તેઓ જીતી ગયા. 

જોકે, વર્ષ 2019માં તેઓ ભાજપમાં જોડાયા અને ઑક્ટોબર મહિનામાં રાધનપુરની બેઠક પર યોજાયેલી પેટા ચૂંટણીમાં તેઓ કૉંગ્રેસના રઘુ દેસાઈ સામે હારી ગયા. 

ધવલસિંહ ઝાલા અલ્પેશ ઠાકોરના સાથી છે. 

વર્ષ 2017ની વિધાનસભાની ચૂંટણીમાં બાયડથી તેઓ ચૂંટણી લડીને વિજેતા બન્યા... \n\nમને ઉપરના લેખ માટે સારું શીર્ષક આપો.
કૉંગ્રેસ છોડી ભાજપમાં જનારા ધારાસભ્યોની હાલ શું સ્થિતિ છે?